proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Resolución do 12 de novembro de 2021 pola que se publica a concesión dos premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2019/20 en centros públicos de Galicia, convocados pola Orde do 11 de maio de 2021 (Diario Oficial de Galicia do 26 de maio).
Consellería de Cultura, Educación e Universidade — III. Outras disposicións — 29/11/2021

Advertido un erro na citada resolución na versión en castelán, publicada no
Diario Oficial de Galicia
número 225, do martes 23 de novembro de 2021, realízase a corrección na versión do DOG neste idioma. Tal corrección non ten lugar no texto en galego.
ORDE do 19 de novembro de 2021 pola que se fixan os prezos privados para a venda ao público de diversas publicacións.
Consellería de Cultura, Educación e Universidade — III. Outras disposicións — 29/11/2021

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación e Universidade, e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Educación e Universidade que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de novembro de 2021
– O Camiño Portugués: Lembranzas de mar e pedra. 25 €.
– Alfonso X e Galicia. 22,76 €.
– Antón Patiño: Caosmos. 35 €.
– Percorrer o tempo: Visións contemporáneas do Camiño. 33 €.
– Francesc Torres. Crebas. 35 €.
RESOLUCIÓN do 12 de novembro de 2021 pola que se dá publicidade das axudas concedidas ao abeiro da Orde do 23 de xuño de 2021 pola que se establecen as bases reguladoras para a concesión, en réxime de concorrencia competitiva, de subvencións a institucións sen fin de lucro e entidades locais galegas, destinadas ao financiamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado, e se convocan para o ano 2021 (Diario Oficial de Galicia número 128, do 7 de xullo).
Consellería de Cultura, Educación e Universidade — III. Outras disposicións — 29/11/2021

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
(DOG) das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 15 da orde de convocatoria esta resolución notificarase aos interesados consonte o artigo 16 da orde e publicarase no DOG e na páxina web oficial da Consellería de Cultura, Educación e Universidade, https://www.cultura.gal
Ordenar a publicación no DOG das subvencións concedidas con cargo ás aplicacións orzamentarias 10.40.432B.481.2, para institucións sen fin de lucro, e 10.40.432B.460.0, para entidades locais galegas, de «subvencións a institucións sen fin de lucro e entidades locais galegas, destinadas ao financiamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado».
Santiago de Compostela, 12 de novembro de 2021
I. Institucións sen fin de lucro.
II. Entidades locais galegas.
DECRETO 130/2021, do 7 de outubro, polo que se declara loito oficial en Galicia con motivo do falecemento do conselleiro de Facenda e Administración Pública, don Valeriano Martínez García.
Vicepresidencia primeira e Consellería de Presidencia, Xustiza e Turismo — I. Disposicións xerais — 07/10/2021

Para manifestar o seu sentimento e o do pobo galego por causa do falecemento do conselleiro de Facenda e Administración Pública, don Valeriano Martínez García, o Goberno galego ten a vontade de facer pública a dor dos seus membros e a de toda a cidadanía.
Polo tanto, por proposta do vicepresidente primeiro e conselleiro de Presidencia, Xustiza e Turismo e logo de deliberación do Consello da Xunta de Galicia na súa reunión do día sete de outubro de dous mil vinte e un,
Artigo único
1. Declárase loito oficial en Galicia desde as 00.00 horas do día 7 de outubro ata as 24.00 horas do día 9 de outubro de 2021.
2. Nos devanditos días ondearán a media hasta as bandeiras oficiais en todos os centros e edificios públicos dependentes da Xunta de Galicia.
Disposición derradeira
Este decreto entrará en vigor o mesmo día da súa publicación no
Diario Oficial de Galicia
.
Santiago de Compostela, sete de outubro de dous mil vinte e un
RESOLUCIÓN do 10 de setembro de 2021 pola que se dá publicidade dos convenios subscritos no segundo cuadrimestre do ano 2021.
Instituto de Estudos do Territorio — III. Outras disposicións — 04/10/2021

O artigo 15 da Lei 1/2016, do 18 de xaneiro, de transparencia e bo goberno impón a cada consellería ou entidade da Xunta de Galicia a obriga de remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos polo Instituto de Estudos do Territorio no segundo cuadrimestre do ano 2021, que se incorpora como anexo a esta resolución.
Santiago de Compostela, 10 de setembro de 2021
RESOLUCIÓN do 29 de setembro de 2021 pola que se dá publicidade da modificación da Resolución do 5 de xullo de 2021 pola que se establecen as bases reguladoras do procedemento de adxudicación de prazas de residencia e comedor nos centros de formación e experimentación agraria e se convocan para o curso académico 2021/22 (código de procedemento MR207A).
Axencia Galega da Calidade Alimentaria — III. Outras disposicións — 04/10/2021

Mediante a Resolución do 5 de xullo de 2021 (DOG núm. 136, do 19 de xullo) establecéronse as bases reguladoras do procedemento de adxudicación de prazas de residencia e comedor nos centros de formación e experimentación agraria, e convocáronse para o curso académico 2021/22.
O número de prazas disposto inicialmente para cada un dos distintos centros foi recollido no artigo 1.2 da Resolución do 5 de xullo de 2021 e ofertáronse para o CFEA de Becerreá un total de 35 prazas de residencia en réxime de comedor.
A evolución favorable da crise sanitaria provocada pola enfermidade COVID-19 influíu no incremento de persoas interesadas en ocupar unha praza de residencia nese centro.
Igualmente, a boa evolución da pandemia permite aumentar a oferta de prazas de residencia dispoñibles e lograr, deste modo, dar resposta á gran demanda detectada.
A finalidade última desta modificación é facilitar o acceso aos ciclos formativos de grao medio e superior da familia Agroforestal e fomentar e potenciar a formación da poboación do medio rural.
Como consecuencia do anterior, modifícase o número de prazas de residencia ofertadas no Centro de Formación e Experimentación de Becerreá en réxime de comedor de 35 ata as 45 prazas.
Santiago de Compostela, 29 de setembro de 2021
ORDE do 22 de setembro de 2021 pola que se autoriza a inclusión da Escola de Música Staccato, de Cangas, no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Universidade — III. Outras disposicións — 04/10/2021

A representación da Asociación Xuvenil Cultural Staccato, solicita a inscrición da Escola de Música Staccato no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Pontevedra, achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1.
Inscrición no rexistro de escolas de música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música Staccato.
Provincia: Pontevedra.
Concello: Cangas.
Enderezo: rúa da Paz, 10, baixo.
Código postal: 36940.
Localidade: Cangas.
Código do centro: 36025131.
Titular: Asociación Xuvenil Cultural Staccato.
Artigo 2.
Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3.
Modificación da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de setembro de 2021
ORDE do 24 de setembro de 2021 pola que se fixan os prezos privados para a venda ao público de diversas publicacións.
Consellería de Cultura, Educación e Universidade — III. Outras disposicións — 04/10/2021

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes esfectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación e Universidade e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Educación e Universidade que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de setembro de 2021
ORDE do 22 de setembro de 2021 pola que se modifica a autorización, por cambio de titularidade, do centro privado San Marcos, de Ourense.
Consellería de Cultura, Educación e Universidade — III. Outras disposicións — 04/10/2021

Mediante escritura pública notarial do 26 de agosto de 2021, Colegio San Marcos, S.L., titular do centro privado (CPR) San Marcos, de Ourense, cede a súa titularidade a Academia Trinidad, S.L.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR San Marcos, de Ourense, código do centro 32016224, a favor de Academia Trinidad, S.L.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de setembro de 2021
ORDE do 22 de setembro de 2021 pola que se modifica a autorización, por cambio de titularidade, do centro privado A Camelia, de Vigo.
Consellería de Cultura, Educación e Universidade — III. Outras disposicións — 04/10/2021

Mediante escritura pública notarial do 3 de maio de 2021, Soluciones Educativas Compostela, S.A., titular do centro privado (CPR) A Camelia, de Vigo, cede súa titularidade á sociedade O Neno Amarelo, S.L.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR A Camelia, de Vigo, código do centro 36024793, a favor da sociedade O Neno Amarelo, S.L.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de setembro de 2021
ORDE do 24 de setembro de 2021 pola que se fixa o prezo privado para a venda ao público de dúas publicacións editadas pola Axencia Turismo de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 04/10/2021

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda, esta consellería
Artigo único.
1. Queda aprobado o prezo privado de venda ao público das publicacións editadas pola Axencia Turismo de Galicia que se relacionan no anexo.
2. Este prezo entenderase con IVE incluído.
Disposición derradeira única.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de setembro de 2021
RESOLUCIÓN do 27 de setembro de 2021 pola que se dá publicidade da addenda á Resolución do 7 de decembro de 2020 pola que se encargou a Tecnologías y Servicios Agrarios, S.A., S.M.E., S.P. a realización de tarefas de apoio na xestión de diversas convocatorias de axudas.
Axencia Galega de Innovación — III. Outras disposicións — 05/10/2021

De conformidade co previsto no artigo 8 da Lei 19/2013, do 9 de decembro, de transparencia, acceso á información pública e bo goberno, e no artigo 8 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á addenda coas seguintes características:
• Addenda á Resolución do 7 de decembro de 2020 pola cal se encargou á empresa pública Tecnologías y Servicios Agrarios, S.A., S.M.E., S.P., como medio propio personificado, tarefas de apoio na xestión de diversas axudas xestionadas pola Axencia Galega de Innovación.
• Motivo da sinatura da addenda: existencia de novas convocatorias incluídas no mapa de axudas 2021 da Axencia Galega de Innovación.
• Natureza e alcance da xestión: a encarga ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico.
Entre as actuacións encargadas ao abeiro da Resolución do 7 de decembro de 2020 e as agora previstas na addenda existe identidade de natureza e de contido en canto ás características das actividades que se van desempeñar, as tarefas son da mesma tipoloxía e a metodoloxía de traballo non difire da anterior.
Non existe nin solapamento nin duplicidade coas tarefas anteriormente encargadas e a natureza das tarefas encargadas é única e exclusivamente auxiliar e de execución material e non implica exercicio ningún de potestades públicas.
As ditas tarefas incorpóranse mediante a addenda ao clausulado da Resolución do 7 de decembro de 2020 e ao seu anexo I.
• Financiamento: o orzamento de execución é de 125.568,96 € (non aplica IVE), con cargo á aplicación orzamentaria 06.A2.561A.640.0 dos orzamentos da Axencia Galega de Innovación para o ano 2021.
Para todos os efectos, entenderase que o orzamento aprobado pola Axencia Galega de Innovación en canto Administración pública poder adxudicador comprende todos os gastos directos e indirectos que a empresa deba realizar para a normal execución dos traballos encargados.
• Declaración de vixencia: as cuestións non previstas expresamente na addenda suxeitaranse ás previsións contidas na Resolución do 7 de decembro de 2020 e aos seus anexos.
Santiago de Compostela, 27 de setembro de 2021
RESOLUCIÓN do 20 de setembro de 2021 pola que se dá publicidade da encomenda de xestión á Fundación Semana Verde de Galicia, ordenada pola Resolución do conselleiro de Sanidade do 17 de setembro de 2021, pola que se encarga á Fundación Semana Verde de Galicia a posta á disposición dos espazos precisos e os traballos de apoio para a organización das probas selectivas correspondentes a diversas categorías de persoal sanitario licenciado e de formación profesional.
Servizo Galego de Saúde — III. Outras disposicións — 01/10/2021

En cumprimento dos artigos 9.3 e 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procederase a dar publicidade á encomenda de xestión á Fundación Semana Verde de Galicia, ordenada por Resolución do conselleiro de Sanidade, con data do 17 de setembro de 2021, coas seguintes características:
1. A actividade obxecto da encomenda é realizar os traballos de apoio para a realización das probas selectivas do Servizo Galego de Saúde para a cobertura de 1.311 prazas correspondentes ás seguintes categorías profesionais: técnico/a de farmacia, técnico/a superior de anatomía patolóxica e citoloxía, técnico/a superior de hixiene bucodental, técnico/a superior de imaxe para o diagnóstico, técnico/a superior de laboratorio de diagnóstico clínico, técnico/a superior de radioterapia, médico/a de admisión e documentación clínica, médico/a asistencial do 061, médico/a de urxencias hospitalarias e facultativo/a especialista de área das especialidades de alergoloxía, análises clínicas, anatomía patolóxica, anestesioloxía e reanimación, anxioloxía e cirurxía vascular, aparello dixestivo, cardioloxía, cirurxía cardiovascular, cirurxía ortopédica e traumatoloxía, cirurxía torácica, cirurxía xeral e do aparello dixestivo, dermatoloxía médico-cirúrxica e venereoloxía, endocrinoloxía e nutrición, farmacia hospitalaria, hematoloxía e hemoterapia, medicina do traballo, medicina física e rehabilitación, medicina intensiva, medicina interna, medicina nuclear, medicina preventiva e saúde pública, microbioloxía e parasitoloxía, nefroloxía, neurocirurxía, neurofisioloxía clínica, neuroloxía, obstetricia e xinecoloxía, oftalmoloxía, oncoloxía médica, otorrinolaringoloxía, pediatría e as súas áreas específicas, pneumoloxía, psicoloxía clínica, psiquiatría, radiodiagnóstico, radiofísica hospitalaria, reumatoloxía, uroloxía e xeriatría.
2. A realización das probas terá lugar de conformidade co calendario previsto os días 18, 19, 25 e 26 de setembro e 2, 3, 23 e 24 de outubro de 2021.
3. A Fundación Semana Verde de Galicia é unha fundación do sector público autonómico de acordo co artigo 113 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, na medida que o seu patrimonio fundacional, con carácter de permanencia, está formado en máis dun 50 % por bens e dereitos achegados ou cedidos pola Xunta de Galicia. De acordo co artigo 47 da citada Lei 16/2010, ten a consideración de medio propio e servizo técnico da Xunta de Galicia.
Santiago Compostela, 20 de setembro de 2021
RESOLUCIÓN do 22 de setembro de 2021, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no segundo cuadrimestre do ano 2021.
Consellería do Mar — III. Outras disposicións — 01/10/2021

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de maio, xuño, xullo e agosto de 2021, que se incorpora no anexo a esta resolución.
Santiago de Compostela, 22 de setembro de 2021
RESOLUCIÓN do 17 de setembro de 2021, da Secretaría Xeral de Educación e Formación Profesional, pola que se fai pública a autorización de novas seccións bilingües no curso 2021/22 en centros sostidos con fondos públicos de ensino non universitario reguladas pola Orde do 12 de maio de 2011.
Consellería de Cultura, Educación e Universidade — III. Outras disposicións — 01/10/2021

A Orde do 12 de maio de 2011 (DOG do 20 de maio) regula as seccións bilingües en centros sostidos con fondos públicos de ensino non universitario.
Finalizado o procedemento establecido na citada orde para a autorización de seccións bilingües e segundo o disposto no artigo 12.2, faise pública a relación de novas seccións bilingües autorizadas a partir do curso 2021/22.
En consecuencia, a Secretaría Xeral de Educación e Formación Profesional
Primeiro. Autorizar os centros con seccións bilingües que se relacionan no anexo desta resolución.
Segundo. Contra esta resolución as persoas interesadas poderán interpor recurso de alzada perante a persoa titular da Consellería de Cultura, Educación e Universidade, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de setembro de 2021
RESOLUCIÓN do 16 de setembro de 2021, da Secretaría Xeral de Educación e Formación Profesional, pola que se autorizan centros educativos para impartir o bacharelato de especialización en idiomas (PluriBach), para o curso 2021/22.
Consellería de Cultura, Educación e Universidade — III. Outras disposicións — 01/10/2021

De conformidade co establecido no artigo 17 da Resolución desta secretaría xeral do 22 de marzo de 2021, pola que se regula o bacharelato de especialización en idiomas (Pluribach), para o curso 2021/22, esta secretaría xeral
Primeiro. Autorizar os centros que se relacionan no anexo desta resolución para impartir o programa Pluribach, bacharelato de especialización en idiomas.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación e Universidade, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente, recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2021
RESOLUCIÓN do 22 de setembro de 2021 pola que se amplía a dotación orzamentaria da convocatoria de 2021 das axudas ao alugamento de vivenda do Plan estatal de vivenda 2018-2021.
Instituto Galego da Vivenda e Solo — III. Outras disposicións — 01/10/2021

O 30 de marzo de 2021 publicouse no DOG núm. 60 a Resolución do 5 de marzo de 2021 pola que se convocan as axudas ao alugamento de vivenda do Plan estatal de vivenda 2018-2021 para o ano 2021 (código de procedemento VI432A).
O punto un do ordinal terceiro da antedita resolución establece que as axudas previstas nesa convocatoria se farían efectivas con cargo á aplicación orzamentaria 08.81.451B.480.6 dos orzamentos xerais da Comunidade Autónoma de Galicia, por un importe total de 2.272.000 euros, dos que 1.485.000 corresponden á liña A da axuda (proxecto 2018 00008) e 787.000 euros á liña B (proxecto 2018 00004).
Así mesmo, no punto tres do mesmo ordinal prevese que a contía establecida nesta convocatoria poderá ser obxecto de ampliación mediante resolución ditada pola persoa titular da Dirección Xeral do Instituto Galego da Vivenda e Solo, que terá efecto logo da súa publicación no DOG, de conformidade co establecido no artigo 30 do Regulamento da Lei 9/2007, do 13 de xuño.
Tendo en conta o elevado número de solicitudes recibidas ao abeiro desta convocatoria 2021 e que existen remanentes de crédito de convocatorias anteriores das axudas ao alugamento de vivenda do Plan estatal de vivenda 2018-2021, estímase necesario realizar unha ampliación do crédito establecido inicialmente.
De conformidade co punto terceiro do ordinal terceiro da Resolución do 5 de marzo de 2021 é competente para ditar esta resolución a persoa titular da Dirección Xeral do Instituto Galego da Vivenda e Solo.
Polo exposto,
Único. Ampliar a dotación orzamentaria para a convocatoria de axudas ao alugamento de vivenda do Plan estatal de vivenda 2018-2021 para o exercicio 2021.
O incremento da dotación será de 1.055.000 euros, polo que a contía máxima que se poderá conceder no exercicio 2021 será a seguinte:
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 22 de setembro de 2021
RESOLUCIÓN do 16 de setembro de 2021, da Secretaría Xeral de Educación e Formación Profesional, pola que se autorizan centros educativos para impartir o programa plurilingüe no segundo ciclo da educación infantil (plurinfantil), para o curso 2021/22.
Consellería de Cultura, Educación e Universidade — III. Outras disposicións — 01/10/2021

De conformidade co establecido no artigo 16 da Resolución desta secretaría xeral do 22 de marzo de 2021, pola que se regula o programa plurilingüe no segundo ciclo da educación infantil (plurinfantil), para o curso 2021/22, esta secretaría xeral
Primeiro. Autorizar os centros que se relacionan no anexo desta resolución para impartir o programa plurinfantil, de plurilingüismo no segundo ciclo da educación infantil.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación e Universidade, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente, recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2021
ORDE do 21 de setembro de 2021 pola que se autorizan novos centros plurilingües na Comunidade Autónoma de Galicia para o curso 2021/22.
Consellería de Cultura, Educación e Universidade — III. Outras disposicións — 01/10/2021

De conformidade co establecido no artigo 16 da Orde desta consellería do 12 de maio de 2011 (DOG do 20 de maio), pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de centros plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución as persoas interesadas poderán interpor recurso potestativo de reposición ante a persoa titular da Consellería de Cultura, Educación e Universidade, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente, recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de setembro de 2021
RESOLUCIÓN do 23 de setembro de 2021, da Secretaría Xeral Técnica da Consellería de Infraestruturas e Mobilidade, pola que se dá publicidade da encomenda de xestión de carácter técnico á Axencia Galega de Infraestruturas para a supervisión e implantación do proxecto das obras de restauración-mellora da envolvente térmica e distribución interior dos espazos no edificio da praza de Mazarelos, número 15 (Santiago de Compostela), así como a elaboración dos informes técnicos correspondentes na fase de adxudicación e a dirección de execución do contrato da obra relativa ao referido proxecto.
Consellería de Infraestruturas e Mobilidade — III. Outras disposicións — 05/10/2021

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas para a supervisión e implantación do proxecto das obras de restauración-mellora da envolvente térmica e distribución interior dos espazos no edificio da praza de Mazarelos, núm. 15 (Santiago de Compostela), así como a elaboración dos informes técnicos correspondentes na fase de adxudicación e a dirección de execución do contrato de obra relativa ao referido proxecto, que ten as seguintes características:
• Obxecto: a elaboración, de acordo co establecido no artigo 235 da Lei 9/2017, do 8 de novembro, de contratos do sector público, do informe de supervisión do referido proxecto.
• A realización, de acordo co establecido no artigo 236 da Lei 9/2017, do 8 de novembro, de contratos do sector público, da acta de implantación do referido proxecto.
• A elaboración dos informes de carácter técnico que en relación co procedemento de adxudicación deste contrato de obras solicite o órgano encomendante.
• A execución das obras de restauración-mellora da envolvente térmica e distribución interior dos espazos no edificio da praza de Mazarelos, núm. 15 (Santiago de Compostela), realizando as actuacións materiais e técnicas que sexan necesarias para a dirección facultativa da obra en cuestión, de xeito tal que se garanta a súa correcta execución, incluída a comprobación da implantación.
Os ditos documentos serán emitidos por persoal técnico cualificado da AXI.
• Natureza e alcance da xestión encomendada: esta encomenda ten natureza intersubxectiva ao seren a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
• Prazo de vixencia: a presente encomenda estenderase desde o día seguinte ao da súa aprobación ata o 31 de decembro de 2022.
• Supostos de finalización anticipada: por incumprimento total ou parcial dalgunha das partes ou por mutuo acordo.
• Taxas: a encomenda non liquidará ningunha taxa a favor da AXI en concepto de custo polos servizos que preste en desenvolvemento desta.
Santiago de Compostela, 23 de setembro de 2021
ORDE do 24 de setembro de 2021 pola que se autoriza o cambio de denominación específica do CRA de Coristanco-Santa Comba.
Consellería de Cultura, Educación e Universidade — III. Outras disposicións — 05/10/2021

De conformidade co previsto no artigo 8 do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: A Coruña.
Concello: Coristanco.
Código: 15033198.
Denominación actual: Colexio Rural Agrupado (CRA) de Coristanco-Santa Comba.
Nova denominación: Colexio Rural Agrupado (CRA) A Tarandeira.
Santiago de Compostela, 24 de setembro de 2021
RESOLUCIÓN do 23 de setembro de 2021 pola que se dá publicidade dos convenios subscritos no segundo cuadrimestre do ano 2021.
Fondo Galego de Garantía Agraria — III. Outras disposicións — 07/10/2021

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos polo Fondo Galego de Garantía Agraria (Fogga) no segundo cuadrimestre do ano 2021 e que se relacionan no anexo desta resolución.
Santiago de Compostela, 23 de setembro de 2021
EXTRACTO da Resolución do 28 de setembro de 2021 pola que se establecen as bases reguladoras para a concesión de subvencións, en réxime de concorrencia competitiva, para a produción fonográfica e se convocan para o ano 2021 (código de procedemento CT402F).
Axencia Galega das Industrias Culturais — III. Outras disposicións — 07/10/2021

BDNS (Identif.): 586445.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderán acceder a estas axudas as persoas, físicas (autónomas) ou xurídicas, así como as sociedades civís e comunidades de bens –ou calquera outra agrupación de persoas sen personalidade xurídica propia–, así como as unións temporais de empresas, dedicadas profesionalmente á produción e promoción de actividades musicais, que se atopen dadas de alta no IAE de produción ou edición discográfica e que desenvolvan maioritariamente a súa actividade na Comunidade Autónoma de Galicia.
Segundo.
Finalidade
A regulación da concesión de subvencións, en réxime de concorrencia competitiva, subvencións para a produción fonográfica, fomentando e impulsando o talento musical a través do lanzamento dunha primeira produción fonográfica ou para o apoio á consolidación dun artista coa edición das súas producións fonográficas posteriores á primeira, e proceder á súa convocatoria para o ano 2021.
Terceiro.
Bases reguladoras
Resolución do 28 de setembro de 2021 pola que se establecen as bases reguladoras para a concesión de subvencións, en réxime de concorrencia competitiva, para a produción fonográfica e se convocan para o ano 2021 (código de procedemento CT402F).
Cuarto.
Importe
Para a concesión das subvencións destínase un crédito global de 120.000 euros, da aplicación orzamentaria 10.A1.432B.770.0, código de proxecto 2010-0005 e distribuídos en dúas anualidades, 60.000 euros no ano 2021 e 60.000 euros no ano 2022.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo fose inhábil, entenderase prorrogado ao primeiro día hábil seguinte e, se no mes de vencemento non houbese día equivalente ao inicial do cómputo, entenderase que o prazo expira o último día do mes.
Santiago de Compostela, 28 de setembro de 2021
RESOLUCIÓN do 23 de setembro de 2021 pola que se dá publicidade dos convenios e protocolos de colaboración subscritos no segundo cuadrimestre do ano 2021.
Escola Galega de Administración Pública — III. Outras disposicións — 07/10/2021

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro),
Dar publicidade da relación dos convenios e protocolos subscritos pola Escola Galega de Administración Pública referida aos meses de maio, xuño, xullo e agosto do ano 2021, que se incorpora como anexo a esta resolución.
Santiago de Compostela, 23 de setembro de 2021
RESOLUCIÓN do 24 de setembro de 2021 pola que se dá publicidade dos convenios de colaboración subscritos no segundo cuadrimestre do ano 2021.
Axencia Galega das Industrias Culturais — III. Outras disposicións — 07/10/2021

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar, no
Diario Oficial de Galicia
, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único.
Darlle publicidade á relación dos convenios subscritos pola Axencia Galega das Industrias Culturais (Agadic) no segundo cuadrimestre do ano 2021, que se incorpora como anexo a esta resolución.
Santiago de Compostela, 24 de setembro de 2021
RESOLUCIÓN do 28 de setembro de 2021, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos no segundo cuadrimestre do ano 2021.
Consellería do Medio Rural — III. Outras disposicións — 07/10/2021

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único.
Dar publicidade á relación dos convenios subscritos pola Consellería do Medio Rural nos meses de maio, xuño, xullo e agosto, que se incorpora como anexo I a esta resolución.
Santiago de Compostela, 28 de setembro de 2021
CORRECCIÓN DE ERROS. Orde do 4 de agosto de 2021 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade e se procede á súa convocatoria para as anualidades 2021-2022 (códigos de procedemento TR341K, TR341E, TR341N e TR341M).
Consellería de Emprego e Igualdade — III. Outras disposicións — 07/10/2021

Advertidos erros na citada orde, publicada no Diario Oficial de Galicia número 160, do 20 de agosto de 2021, cómpre realizar as seguintes correccións:
Na páxina 41960, no artigo 33, letra i):
– Ordinal 1º, onde di: «certificacións sinaladas no parágrafo 1º das letras c) e d) deste artigo», debe dicir: «certificación e relación sinaladas nas letras c) e d), respectivamente, deste artigo».
– Ordinal 2º, onde di: «certificación da epígrafe 1ª da letra d)», debe dicir: «certificación e relación das letras c) e d), respectivamente».
– Ordinal 3º, onde di: «certificación da epígrafe 1ª da letra d)», debe dicir: «certificación e relación das letras c) e d), respectivamente».
Na páxina 41976, no artigo 48.2, letra d), ordinal 1º, onde di: «certificacións mensuais sinaladas na letra c) deste artigo» debe dicir: «certificacións e relacións mensuais sinaladas nas letras a) e b), respectivamente, do número 1 deste artigo».
ORDE do 9 de novembro de 2021 pola que se fai pública a composición do Consello Galego de Ensinanzas Artísticas Superiores.
Consellería de Cultura, Educación e Universidade — III. Outras disposicións — 18/11/2021

O Decreto 143/2001, do 14 de outubro, polo que se modifica o Decreto 279/2008, do 11 de decembro, modificado polo Decreto 395/2009, do 8 de outubro, polo que se crea e se regula o Consello Galego de Ensinanzas Artísticas Superiores, establece no seu artigo único a composición deste órgano.
En consecuencia,
Artigo único
1. Facer pública a composición do Consello Galego de Ensinanzas Artísticas Superiores, coa seguinte relación de persoas:
a) Presidencia: Román Rodríguez González, conselleiro de Cultura, Educación e Universidade.
b) Vicepresidencia: José Luis Mira Lema, secretario xeral de Educación e Formación Profesional.
c) José Alberto Díez de Castro, secretario xeral de Universidades.
d) Anxo Manuel Lorenzo Suárez, secretario xeral de Cultura.
e) Susana López Abella, secretaria xeral de Igualdade.
f) Manuel Quintana Martelo, persoa de recoñecido prestixio designada polo conselleiro de Cultura, Educación e Universidade.
g) Personalidades de recoñecido prestixio do ámbito das artes, nomeadas polo conselleiro de Cultura, Educación e Universidade:
– Manuel González Arias.
– Francisco Javier Núñez Alonso.
– Rodrigo Porral Mato.
– Olga Cristina Ruiz López.
– Maximino Zumalave Caneda.
h) Isabel Aguirre de Úrcola, nomeada polo Parlamento de Galicia, persoa de recoñecido prestixio no ámbito das ensinanzas artísticas.
2. Secretario ou secretaria.
Actuará como secretario ou secretaria, con voz pero sen voto, un funcionario ou unha funcionaria da Consellería de Cultura, Educación e Universidade.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de novembro de 2021
RESOLUCIÓN do 9 de novembro de 2021, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 19 de abril de 2021 pola que se establecen as bases reguladoras para a concesión, en réxime de concorrencia competitiva, de subvencións para a implantación e o pulo da estratexia dixital e modernización do sector comercial e artesanal, e se procede á súa convocatoria para o ano 2021 (código de procedemento CO300C).
Vicepresidencia segunda e Consellería de Economía, Empresa e Innovación — III. Outras disposicións — 18/11/2021

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23 das bases reguladoras da orde, publícanse as subvencións concedidas mediante resolución do director xeral de Comercio e Consumo, por delegación do vicepresidente segundo e conselleiro de Economía, Empresa e Innovación (Orde do 24 de xuño de 2021; DOG núm. 127, do 6 de xullo), relacionadas no anexo.
Norma reguladora: Orde do 19 de abril de 2021 pola que se establecen as bases reguladoras para a concesión, en réxime de concorrencia competitiva, de subvencións para a implantación e o pulo da estratexia dixital e a modernización do sector comercial e artesanal, e se procede á súa convocatoria para o ano 2021 (código de procedemento CO300C).
Crédito orzamentario: 5.000.000,00 €.
Aplicación orzamentaria: 06.03.751A.770.1.
Finalidade: a concesión de subvencións para a implantación e o pulo da estratexia dixital e modernización do sector comercial e artesanal.
Santiago de Compostela, 9 de novembro de 2021